b'\n_START_ARTICLE_\nEmiss\xc3\xa6raff\xc3\xa6ren i Haag\n_START_SECTION_\nBakgrunn\n_START_PARAGRAPH_\nEtter Taft-Katsuraavtalen og Japans seier over Russland i den russisk-japanske krig, ville Japan formalisere sin kontroll over Koreahalv\xc3\xb8ya. Dette skjedde ved hjelp av Eulsatraktaten._NEWLINE_Dette var bakteppet som gjorde at Gojong i all hemmelighet sendte tre utsendinger, Yi Jun (\xec\x9d\xb4\xec\xa4\x80, \xe6\x9d\x8e\xe5\x84\x81), Yi Sang-Seol (\xec\x9d\xb4\xec\x83\x81\xec\x84\xa4, \xe6\x9d\x8e\xe7\x9b\xb8\xe5\x8d\xa8) og Yi Wi-Jong (\xec\x9d\xb4\xec\x9c\x84\xec\xa2\x85, \xe6\x9d\x8e\xe7\x91\x8b\xe9\x90\x98) til den andre fredskonferansen i Haag (avholdt mellom 15. juni og 18. oktober) med det m\xc3\xa5l \xc3\xa5 f\xc3\xa5 erkl\xc3\xa6rt Eulsatraktaten ugyldig, og for \xc3\xa5 sikre hans egen rolle og rettigheter til \xc3\xa5 styre Korea uavhengig av Japan. Datidens stormakter, nektet imidlertid utsendingene adgang til konferansen og fikk ikke engang adgang til konferansesalen._NEWLINE_Korea ble ikke lenger sett p\xc3\xa5 som en uavhengig nasjon av stormaktene, og Japan ble ansett som Koreas representant._NEWLINE_I fortvilelse over manglende resultat av sin reise, valgte en av de tre koreanske utsendingene, Yi Jun, \xc3\xa5 ta sitt eget liv 14. juli i Haag. Det er i det minste hva en i dag antar er d\xc3\xb8ds\xc3\xa5rsaken i S\xc3\xb8r-Korea, men noe sikker d\xc3\xb8ds\xc3\xa5rsak finnes ikke. I enkelte japanske aviser spekuleres det imidlertid at han skal ha blitt drept av japanske agenter.\n_START_SECTION_\nKonsekvenser\n_START_PARAGRAPH_\nSelv om de tre utsendingene ikke fikk delta i konferansen, klarte de likevel \xc3\xa5 sette fokus p\xc3\xa5 den koreanske situasjonen ved at de avholdte en pressekonferanse, og ved at de fikk oppmerksomhet i en uavhengig avis som fulgte fredskonferansen. En de koreanske utsendingene advarte mot Japans ambisjoner i Asia. Et annet resultat ble at keiser Gojong av japanerne ble tvunget til \xc3\xa5 abdisere den 20. juli til fordel for sin s\xc3\xb8nn, Sunjong. Ti dager etter Yi Juns d\xc3\xb8d, 24. juli ble Korea et japansk protektorat og ble formelt annektert, ved at den japansk-koreanske annekteringstraktaten av 1907 ble p\xc3\xa5tvunget Korea.'